
Европейският парламент,
–	като взе предвид предложението на Комисията от 19 февруари 2025 г. за назначаването на Славка Елей за член на Единния съвет за преструктуриране (C10‑0031/2025),
–	като взе предвид член 56, параграф 6 от Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010[footnoteRef:1], [1:  	OВ L 225, 30.7.2014 г., стр. 1, ELI: http://data.europa.eu/eli/reg/2014/806/oj.] 

–	като взе предвид своята резолюция от 14 март 2019 г. относно равенството между половете при издигането на кандидатури за позиции в областта на икономическите и паричните въпроси на ЕС[footnoteRef:2], [2:  	Приети текстове, P8_TA(2019)0211.] 

–	като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация[footnoteRef:3], [3:  	Приети текстове, P9_TA(2020)0017.] 

–	като взе предвид член 135 от своя Правилник за дейността,
–	като взе предвид доклада на комисията по икономически и парични въпроси (A10-0025/2025),
А.	като има предвид, че в член 56, параграф 4 от Регламент (ЕС) № 806/2014 се предвижда, че членовете на Единния съвет за преструктуриране, посочени в член 43, параграф 1, буква б) от посочения регламент, се назначават въз основа на качествата, уменията и познанията им в банковата и финансовата област и въз основа на опита, свързан с финансовия надзор, регулирането и преструктурирането на банките;
Б.	като има предвид, че Парламентът е поел ангажимент да гарантира равенството между половете на ръководни длъжности в областта на банковите и финансовите услуги; като има предвид, че всички институции и органи на Съюза и всички национални институции и органи следва да предприемат конкретни мерки за гарантиране на равенството между половете;
В.	като има предвид, че в съответствие с член 56, параграф 6 от Регламент (ЕС) № 806/2014 на 15 януари 2025 г. Комисията прие списък на подбраните кандидати за длъжността на член на Единния съвет за преструктуриране;
Г.	като има предвид, че в съответствие с член 56, параграф 6 от Регламент (ЕС) № 806/2014 Комисията представи на Парламента списъка на подбраните кандидати;
Д.	като има предвид, че на 19 февруари 2025 г. Комисията прие предложение за назначаването на Славка Елей за член на Единния съвет за преструктуриране и предаде това предложение на Парламента;
Е.	като има предвид, че след това комисията по икономически и парични въпроси на Парламента направи оценка на квалификацията на предложената кандидатка за длъжността член на Единния съвет за преструктуриране, по-специално с оглед на изискванията, посочени в член 56, параграф 4 от Регламент (ЕС) № 806/2014;
Ж.	като има предвид, че на 3 март 2025 г. комисията по икономически и парични въпроси проведе изслушване на Славка Елей, по време на което тя направи встъпително изявление и след това отговори на въпросите, зададени от членовете на комисията;
1.	одобрява назначаването на Славка Елей за член на Единния съвет за преструктуриране за срок от пет години;
2.	възлага на своя председател да предаде настоящото решение съответно на Европейския съвет, на Съвета и на Комисията, както и на правителствата на държавите членки. 



image1.png




